5-asis lietuvių priešakinės sargybos pulkas

5-asis lietuvių priešakinės sargybos pulkas () – Lietuvos Didžiosios Kunigaikštystės kariuomenės kavalerijos pulkas, Abiejų Tautų Respublikos kariuomenės dalis.

Sudarytas 1733 m. iš LDK gyvenusių totorių karių. Pirmasis pulko vadas – Kijevo vaivada Andrius Potockis.

 Karinės operacijos 
1734 m. pulkas buvo išnuomotas Saksonijai ir kariavo 1734–1738 m. karo dėl Lenkljos įpėdinystės, 1740–1748 m. karo dėl Austrijos įpėdinystės, 1756–1763 m. Septynerių metų karo mūšiuose. 1764 m. ATR Seimo sprendimu pulkas iškviestas į Lietuvą.

Dislokuotas Lietuvoje pulkas dalyvavo kovose prieš Baro konfederaciją, 1772 m. karo (Antrojo ATR padalijimo karas, Konstitucijos gynimo karas), 1792 m. ATR–Rusijos karo, 1794 m. (Kosciuškos) sukilimo mūšiuose.

Paskutinė karinė operacija, kurioje dalyvavo šis dalinys – paskutinis 1794 m. sukilimo mūšis prie Pragos (Varšuvos priemiesčio) 1794 m. lapkričio 2 dieną.

 Dislokacija 
Pulkas buvo dislokuotas: nuo 1772 m. Suchovolioje, 1789 m. – Krinkuose ir nuo 1792 m. – Veliuonoje.Rospond, Vincent W. (2013). Commonwealth Armies of the Partitions 1770–1794. Great Britain: Osprey Publishing. p. 39.Gembarzewski, Bronisław (1925). Rodowody pułków polskich i oddziałów równorzędnych od r. 1717 do r. 1831. p. 15.

 Uniforma 
miniatiūra|LDK 5-jo priešakinės sargybos pulk. vėliavėlė nuo 1789Jan Czop: Barwa Wojska Rzeczypospolitej Obojga Narodów w XVIII wieku oraz Legionów Polskich 1797-18071764–1789 m. visi karininkai ir kariai dėvėjo baltas kokardas; karininkai ir šauktiniai bajorai (draugai, lenk. towarzycz) kokardų viršuje papildomai nešiojo baltas plunksnas.

Draugai dėvėjo žalius diržus ir juostas, karininkai – aukso spalvos raštais puoštas žalias liemenes.

 Vadovybė 
Pulkui vadovavo pulkininkai:
 Halaševičius;
 Aleksander Mustafa Korycki (1764–1774 m.);
 Ignacas Poniatovskis (1770–1780 m.);
 Janas Goričas (1780–1787 m.);
 Stanislavas Biševskis (1787–1792 m.);
 Liudvikas Lisovskis

 Literatūra 
 (PL) Gembarzewski, Bronisław, Rodowody pułków polskich i oddziałów równorzędnych od r. 1717 do r. 1831, Warszawa 1925.
 (PL) Machynia, Mariusz; Rakutis, Valdas; Srzednicki, Czesław (1999). Oficerowie wojska Wielkiego Księstwa Litewskiego. Sztab, kawaleria, artyleria, wojska inżynieryjne i piechota. Kraków: Księgarnia Akademicka. p. 200.
 (EN) Rospond, Vincent W. (2013). Commonwealth Armies of the Partitions 1770–1794. Great Britain: Osprey Publishing.

 Išnašos 

Kategorija:LDK pulkai
Kategorija:Kavalerija
Kategorija:Septynerių metų karas
Kategorija:1794 m. sukilimas
Kategorija:Suchovolia
Kategorija:Krynkos
Kategorija:Veliuona